13/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.8063 CANTERAS EL POZO, S. L., de conformidade co artigo de conformidade co artigo 261 do Regulamento do dominio público hidráulico, solicita modificación da autorización de vertido outorgada por Augas de Galicia en data 04/03/2005, para as augas residuais procedentes da canteira “El Pozo núm.24” de áridos para a construción e obra pública, asentada no lugar do Corgo-Soandres, concello da Laracha, en relación aos seguintes aspectos: • Caudal de vertido • Punto de vertido a dominio público • Sistema de depuración aplicado ás augas residuais As augas residuais industriais de escorrega (74.281 m 3 /ano) xeradas nas instalacións son xestionadas do seguinte xeito: As augas residuais industriais de escorrega xeradas na zona de explotación, na que se localiza a planta de tratamento leste, recóllense en dúas balsas interconectadas mediante condución de fundición de 30 cm de diámetro, cunhas superficies de 4.700 m 2 (balsa 3B) e 15.300 m 2 (balsa 3A) e unha profundidade máxima de 1,5 m. A balsa de decantación 3A está dotada de dúas conducións de alivio de 220 e 280 mm de diámetro, respectivamente, que conducen as augas residuais de escorrega á rede de drenaxe existente con destino na balsa de decantación núm.4. As augas residuais industriais de escorrega xeradas na zona de tratamento, na que se localiza a praza da planta de tratamento oeste, son tratadas nunha balsa de decantación (balsa 1) de 90 m 2 de superficie e 4 m de profundidade máxima, cun volume de 180 m 3, dotada de alivio á rede de drenaxe existente que deriva as augas residuais á balsa núm.4, así como de bombeo ao circuíto de augas de proceso. Antes do vertido das augas residuais xeradas nas instalacións da canteira á balsa de decantación núm.4 existe un sistema de regulación de pH composto por unha bomba dosificadora, un depósito para a solución reguladora e unha sonda para medir o pH. Esta balsa de decantación núm.4, de 445 m 3 de capacidade total e constituída por dous corpos de 30 x 4,5 m 2 de superficie unitaria, recibe os seguintes efluentes: – Efluentes das balsas 1 e 3A, que dan servizo ás zonas de tratamento e de explotación, respectivamente. – Augas residuais industriais xeradas na balsa de lavado de rodas e augas residuais industriais de escorrega xeradas na zona de almacenamento de áridos existente á entrada das instalacións. – Excedente de augas residuais industriais de lavado de áridos procedente da balsa núm.2, de 392 m 2 de superficie total e 4 m de profundidade e subdividida en catro compartimentos, pertencente ao circuíto de augas de proceso da planta de tratamento oeste. O efluente da balsa de decantación núm.4 vértese a unha bagoada natural no punto de coordenadas UTM: X=543.612; Y=4.786.989; pola que discorre ata a súa incorporación ao río Anllóns no punto de coordenadas UTM: X=543.373; Y=4.787.142. As augas residuais fecais xeradas nas instalacións son almacenadas nunha fosa estanca fabricada en formigón de 4.000 litros, e xestionadas por xestor autorizado. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño, de Santiago de Compostela, e no Servizo Territorial Norte de Augas de Galicia sito na rúa Wenceslao Fernández Flórez, núm.1, da Coruña, onde se atopa exposto o proxecto para que poida ser examinado por quen desexe. Santiago de Compostela, 25 de febreiro de 2013 O xefe da Área de Vertidos, e. f. Asdo.: Francisco Julio Gutiérrez García